News Room 365 WATCH LIVE TV
మాల్యా ఆస్తులు అమ్మి రూ.963కోట్లు సేకరించాం!
విజయమాల్యా ఆస్తులను స్వాధీనం చేసుకుని గరిష్ఠంగా అప్పులు రికవరీ చేసుకోవాలంటూ బ్రిటన్‌ కోర్టు జారీచేసిన ఆదేశాలపై ఎస్‌బీఐ మేనేజింగ్‌ డైరెక్టర్‌ అర్జిత్‌ బసు సంతోషం వ్యక్తం చేశారు.
Samayam Telugu | Updated:
Jul 6, 2018, 06:44PM IST
విజయమాల్యా ఆస్తులను స్వాధీనం చేసుకుని గరిష్ఠంగా అప్పులు రికవరీ చేసుకోవాలంటూ బ్రిటన్‌ కోర్టు జారీచేసిన ఆదేశాలపై ఎస్‌బీఐ మేనేజింగ్‌ డైరెక్టర్‌ అర్జిత్‌ బసు సంతోషం వ్యక్తం చేశారు. మాల్యాకు వ్యతిరేకంగా యూకే కోర్టు ఇచ్చిన ఉత్తర్వులపై తాము చాలా సంతోషంగా ఉన్నామని, తమ బకాయిలన్నింటిన్నీ మాల్యా వద్ద నుంచి రికవరీ చేసుకుంటామని శుక్రవారం (జులై 6) తెలిపారు. ఇక్కడి బ్యాంకులు, యూకే అథారిటీలతో కలిసి పనిచేస్తాయన్నారు.
బకాయిల్లో ఎంత మొత్తాన్ని రికవరీ చేస్తారో ప్రకటించనప్పటికీ, తమకు బకాయి పడిన నగదులో ఎక్కువ భాగమే రికవరీ చేపట్టనున్నట్లు ఆయన వెల్లడించారు. భారత్‌లో మాల్యాకు చెందిన ఆస్తులను వేలం వేసి ఇప్పటివరకు రూ.963కోట్ల రుణాలుసేకరించినట్లు అర్జిత్‌ ఈ సందర్భంగా తెలిపారు. మాల్యాకు రుణాలు మంజూరు చేసిన 13 బ్యాంకుల కన్సార్టియంకు ఎస్‌బీఐ ప్రాతినిథ్యం వహిస్తోంది.